钦定古今图书集成/明伦汇编/家范典/第054卷 > 《念金銮子二首》前人
## 钦定古今图书集成/明伦汇编/家范典/第054卷 > 《念金銮子二首》前人

衰病四十身，娇痴三岁女。非男犹胜无，慰情时一抚。
一朝舍我去，魂影无处所。况念夭折时，呕哑初学语。
始知骨肉爱，乃是忧悲聚。唯思未有前，以理遣伤苦。
忘怀日已久，三度移寒暑。今日一伤心，因逄旧乳母，
与尔为父子，八十有六旬，忽然又不见。迩来三四春，
形质本非实，气聚偶成身，恩爱元是妄，缘何暂为亲，
念兹庶有悟，聊用遣悲辛。暂将理自夺，不是忘情人。